ΚΑΝΟΝΙΣΜΟΣ (ΕΚ) αριθ. 1304/97 ΤΗΣ ΕΠΙΤΡΟΠΗΣ της 4ης Ιουλίου 1997 για παρέκκλιση και τροποποίηση του κανονισμού (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τη δημόσια παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 6 παράγραφος 7 και το άρθρο 22α παράγραφος 3,

Εκτιμώντας:

ότι, λόγω της αδυναμίας της καταναλώσεως βοείου κρέατος που διαπιστώνεται επί του παρόντος επί των αγορών της Κοινότητας, συνεχίζει να υφίσταται σημαντική πτώση των τιμών στον τομέα 7 ότι για την κατάσταση αυτή απαιτούνται μέτρα στήριξης 7

ότι για το σκοπό αυτό πρέπει να προβλεφθούν ορισμένες παρεκκλίσεις από τις διατάξεις του κανονισμού (ΕΟΚ) αριθ. 2456/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2368/96 (4), για τους διαγωνισμούς που προκηρύχθηκαν για το τρίτο τρίμηνο 1997 7

ότι, για να διαδραματίσει η παρέμβαση πλήρως το ρόλο της μετά από τη σοβαρή κατάσταση που επικρατεί στην αγορά, πρέπει να διευρυνθεί ο κατάλογος των επιλέξιμων ποιοτήτων ο οποίος προβλέπεται στο Ηνωμένο Βασίλειο και στην Ιρλανδία 7 ότι πρέπει επίσης, κατ' εξαίρεση και προσωρινά, καθώς και για να αντιμετωπισθεί δίκαια η κατάσταση, να συμπληρωθεί ο προαναφερθείς κανονισμός ώστε να επιτρέπεται η αγορά στην παρέμβαση των σφαγίων νεαρών βοοειδών των κατηγοριών διάπλασης S και E στα κράτη μέλη όπου η παραγωγή δεσπόζει και δικαιολογεί την τακτική διαπίστωση των τιμών στην αγορά 7 ότι είναι σκόπιμο να προσαυξηθούν οι μέγιστες ποσότητες των προϊόντων της κατηγορίας Α, ποιότητες 02 και 03, που είναι επιλέξιμα στην παρέμβαση στα κράτη μέλη που αναφέρονται στο άρθρο 4 παράγραφος 1 τρίτο εδάφιο 7

ότι, μετά τη χαμηλή ζήτηση κατά την περίοδο αυτή του έτους για ορισμένα ολιγότερο εκλεκτά κομμάτια, όπως η λάπα, πρέπει να επιτραπεί και η αγορά στην παρέμβαση των μπροστινών τετάρτων του τύπου pistola που περιλαμβάνουν τη λάπα 7 ότι πρέπει να προβλεφθούν σαφώς οι όροι αποδοχής των μπροστινών τετάρτων 7

ότι, κατόπιν της αγοράς στην παρέμβαση εμπρόσθιων τεταρτημορίων στην Ισπανία, πρέπει να καθοριστεί η τιμή των προϊόντων αυτών με βάση την τιμή σφαγίου 7

ότι, κατ' εξαίρεση, δεν εφαρμόσθηκε το ανώτατο όριο που προβλέπεται στο άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93 7 ότι πρέπει να επανέλθουμε προοδευτικά στο όριο βάρους που είχε αρχικά προβλεφθεί 7

ότι οι λεπτομέρειες που αφορούν την υποβολή των προσφορών καθορίζονται κάθε δεύτερη και τέταρτη Τρίτη του μηνός της προθεσμίας για την υποβολή των προσφορών 7 ότι, λόγω των αργιών του Αυγούστου 1997, πρέπει, για πρακτικούς λόγους, να τροποποιηθεί η εν λόγω προθεσμία για το τρίτο τρίμηνο 1997 7

ότι, μετά τη δυσχερή κατάσταση που αντιμετωπίζει ο τομέας του βοείου κρέατος, πρέπει να διατηρηθεί προσωρινά το αναθεωρημένο ποσό της μηνιαίας προσαύξησης που εφαρμόζεται στη μέση τιμή της αγοράς και χρησιμεύει για να καθοριστεί η ανώτατη τιμή αγοράς 7

ότι πρέπει να προσδιορισθούν, όπως και για το κρέας με κόκαλα, οι λεπτομέρειες ταχείας κατάψυξης των κρεάτων χωρίς κόκαλα, καθώς και για τα σφάγια, οι λεπτομέρειες αναστολής αυτών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 4 παράγραφος 1 πρώτο εδάφιο του κανονισμού (ΕΟΚ) αριθ. 2456/93:

α) Τα επιπλέον προϊόντα τα οποία μπορούν να αγορασθούν στην παρέμβαση, αν και δεν αναγράφονται στο παράρτημα ΙΙΙ του εν λόγω κανονισμού είναι τα εξής:

ΗΝΩΜΕΝΟ ΒΑΣΙΛΕΙΟ:

Μεγάλη Βρετανία

- κατηγορία A, κλάση U2 και κλάση U3,

- κατηγορία A, κλάση R2 και κλάση R3,

- κατηγορία A, κλάση O2 και κλάση O3,

- κατηγορία C, κλάση U3 και κλάση U4,

- κατηγορία C, κλάση O2 και κλάση O3,

Βόρεια Ιρλανδία

- κατηγορία A, κλάση U2 και κλάση U3,

- κατηγορία A, κλάση R2 και κλάση R3,

- κατηγορία A, κλάση O2 και κλάση O3,

- κατηγορία C, κλάση O3 και κλάση O4.

ΙΡΛΑΝΔΙΑ

- κατηγορία C, κλάση O4.

Η διαφορά μεταξύ της τιμής παρέμβασης της ποιότητας R3 και O4 καθορίζεται σε 30 Ecu ανά 100 χιλιόγραμμα.

Ο συντελεστής που χρησιμοποιείται για τη μετατροπή των προσφορών που έχουν υποβληθεί για την ποιότητα R3 σε προσφορές για την ποιότητα O4 καθορίζεται σε 0,914 (μέσο επίπεδο της κλάσης) 7

β) τα προϊόντα της κατηγορίας Α που υπάγονται στις κατηγορίες διάπλασης S2, S3, E2 και E3 σύμφωνα με την κοινοτική κλίμακα κατάταξης, δύνανται να γίνουν αποδεκτά στην παρέμβαση στα κράτη μέλη τα οποία προβαίνουν τακτικά στην καταγραφή των τιμών των εν λόγω ποιοτήτων και στα οποία, κατά το 1995, οι κατηγορίες S και E αντιπροσώπευαν τουλάχιστον το 50 % του αριθμού των ζώων που εσφάγησαν από την κατηγορία Α.

Οι συντελεστές που θα πρέπει να χρησιμοποιούνται για τη μετατροπή μεταξύ της ποιότητας R3 και των άλλων ποιοτήτων S2, S3, Ε2 και Ε3 καθορίζονται αντίστοιχα σε 1,365, 1,304, 1,228 και 1,156 (μέση κατηγορία).

2. Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 2456/93:

α) δεν μπορούν να αγορασθούν στην παρέμβαση τα σφάγια και τα μισά σφάγια ευνουχισμένων ζώων που έχουν εκτραφεί στο Ηνωμένο Βασίλειο, ηλικίας άνω των τριάντα μηνών 7

β) μπορούν να αγορασθούν στην παρέμβαση:

- τα μπροστινά τέταρτα που λαμβάνονται με ευθεία τομή στην πέμπτη πλευρά και προέρχονται από σφάγια ή μισά σφάγια που αναφέρονται στην εν λόγω παράγραφο 7 οι τιμές των εμπροσθίων τετάρτων προκύπτουν από την τιμή του σφαγίου εφαρμόζοντας συντελεστή 0,80,

- τα μπροστινά τέταρτα με την αντίστοιχη λάπα, που λαμβάνονται με τομή pistola στην πέμπτη πλευρά, που προέρχονται από σφάγια ή μισά σφάγια που αναφέρονται στην εν λόγω παράγραφο και προορίζονται για να τους αφαιρεθούν τα κόκαλα σύμφωνα με τον τίτλο ΙΙ 7 οι τιμές των εμπροσθίων τετάρτων προκύπτουν από την τιμή του σφαγίου εφαρμόζοντας συντελεστή 0,68.

3. Κατά παρέκκλιση από το άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93, το βάρος των σφαγίων που αναφέρονται στην ανωτέρω διάταξη δεν υπερβαίνει τα ακόλουθα επίπεδα:

α) 360 χιλιόγραμμα για τα σφάγια των ζώων των κατηγοριών A και C που υπάγονται στις κατηγορίες διάπλασης U, R και O 7

β) 450 χιλιόγραμμα για τα σφάγια των ζώων της κατηγορίας Α που υπάγονται στις κατηγορίες διάπλασης S και E.

4. Κατά παρέκκλιση από το άρθρο 10 πρώτη φράση του κανονισμού (ΕΟΚ) αριθ. 2456/93, κατά το τρίτο τρίμηνο 1997, η προθεσμία για την υποβολή των προσφορών λήγει στις ακόλουθες ημερομηνίες στις 12 (ώρα Βρυξελλών):

- τον Ιούλιο, τη δεύτερη και πέμπτη Τρίτη,

- τον Αύγουστο, την τρίτη Τρίτη,

- τον Σεπτέμβριο, τη δεύτερη και τέταρτη Τρίτη.

5. Κατά παρέκκλιση από το άρθρο 14 παράγραφος 1 του κανονισμού (ΕΟΚ) αριθ. 2456/93:

α) στην πρώτη φράση, η προσαύξηση που εφαρμόζεται στη μέση τιμή αγοράς ανέρχεται σε 14 Ecu ανά 100 χιλιόγραμμα βάρους σφαγίου 7

β) στη δεύτερη φράση, η προσαύξηση που εφαρμόζεται στη μέση τιμή αγοράς ανέρχεται σε 7 Ecu ανά 100 χιλιόγραμμα βάρους σφαγίου.

6. Κατά παρέκκλιση από το άρθρο 17 του κανονισμού (ΕΟΚ) αριθ. 2456/93, όταν η ανάληψη περιορίζεται στα μπροστινά τέταρτα, αυτά πρέπει να παρουσιάζονται μαζί με το αντίστοιχο πισινό τέταρτο για να γίνουν αποδεκτά από τον οργανισμό παρεμβάσεως ώστε να είναι δυνατόν να ελεγχθεί το ανώτατο βάρος, η παρουσίαση και η ταξινόμηση του σφαγίου από το οποίο προέρχονται.

Εντούτοις, όταν έχει προηγηθεί έλεγχος των μπροστινών και πισινών τετάρτων με τους όρους που αναφέρονται στην παράγραφο 3 του εν λόγω άρθρου, τα μπροστινά τέταρτα που έχουν γίνει αποδεκτά με τον προηγούμενο έλεγχο μπορούν να παρουσιασθούν χωρίς το πισινό τέταρτο για να ληφθούν οριστικά στο κέντρο παρεμβάσεως, αφού όμως έχουν μεταφερθεί με σφραγισμένο μέσο μεταφοράς.

7. Κατά παρέκκλιση από το σημείο 2 στοιχείο γ) του παραρτήματος V του κανονισμού (ΕΟΚ) αριθ. 2456/93, κατά την έννοια του παρόντος κανονισμού, νοούνται ως μπροστινά τέταρτα:

- τεμαχισμός του σφαγίου αφού κρυώσει εντελώς και υπό τις συνθήκες που αναφέρονται στο σημείο 5,

- ευθεία τομή στην πέμπτη πλευρά ή,

- τομή pistola στην πέμπτη πλευρά μαζί με την αντίστοιχη λάπα.

8. Κατά παρέκκλιση από την πρώτη παράγραφο του σημείου 1.2.8 «Λάπα παρέμβασης» του παραρτήματος VII του κανονισμού (ΕΟΚ) αριθ. 2456/93, όταν το μπροστινό τέταρτο λαμβάνεται με τομή pistola, αφαιρείται όλη η λάπα από το μπροστινό τέταρτο pistola στο ύψος της πέμπτης πλευράς.

Άρθρο 2

Ο κανονισμός (ΕΟΚ) αριθ. 2456/93 τροποποιείται ως εξής:

1. Το άρθρο 28 συμπληρώνεται με το ακόλουθο εδάφιο:

«Η θερμοκρασία καταψύξεως των κρεάτων χωρίς κόκαλα πρέπει να επιτρέπει να λαμβάνεται εσωτερική θερμοκρασία ίση ή χαμηλότερη από - 7 βαθμούς Κελσίου σε ανώτατο χρονικό διάστημα 36 ωρών.»

2. Το παράρτημα IV αντικαθίσταται από το παράρτημα του παρόντος κανονισμού.

3. Η πρώτη φράση του σημείου 2 στοιχείο α) του παραρτήματος V αντικαθίσταται από το ακόλουθο κείμενο:

«α) σφάγιο: ολόκληρο το σώμα του σφαγμένου ζώου το οποίο είναι κρεμασμένο από το γάντζο του σφαγίου από το κότσι, όπως παρουσιάζεται μετά την αφαιμάτωση, την απεντέρωση και την εκδορά, και το οποίο παρουσιάζεται:».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 εφαρμόζεται στους διαγωνισμούς που προκηρύσσονται κατά τους μήνες Ιούλιο, Αύγουστο και Σεπτέμβριο 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 296 της 21. 11. 1996, σ. 50.

(3) ΕΕ αριθ. L 225 της 4. 9. 1993, σ. 4.

(4) ΕΕ αριθ. L 323 της 13. 12. 1996, σ. 6.

ΠΑΡΑΡΤΗΜΑ

«ΠΑΡΑΡΤΗΜΑ IV

Μέγιστες ποσότητες των προϊόντων της κατηγορίας Α, ποιότητες 02 και 03, που είναι επιλέξιμα στην παρέμβαση στα κράτη μέλη που αναφέρονται στο άρθρο 4 παράγραφος 1 τρίτο εδάφιο

>ΘΕΣΗ ΠΗΝΑΚΑ>